1942 BOMBAY
POLIȚIA
Aici poliția din Bombay.
Toată lumea să iasă afară în ordine.
Cu mâinile goale.
Dacă vă încumetați să faceți ceva,
vă veți petrece restul vieții după gratii.
Toată lumea să iasă încet afară, cu atenție!
Toate astea sunt doar pentru siguranța voastră.
Nu ne zădărniciți munca!
Păstrați ordinea!
Țară, scumpă țară
- Cât face 25 plus 25? - Cincizeci!
- Ați înțeles acum? - Da.
Copii, asta este sarea noastră.
1930 SURAT
La îndemnul lui Gandhi-ji, am făcut sarea asta
cu mâinile noastre în timpul Marșului Sării Satyagraha.
Domnule, dar de ce a zis Gandhi-ji să facem asta?
Usha, primești două punguțe cu sare, fiindcă ai pus o întrebare inteligentă.
Copii, britanicii ne consideră sclavii lor.
Gandhi-ji s-a supărat și a zis: „Britanicii pot să se ducă naibii!”
Apoi a luat drapelul și a pornit Marșul Sării.
Sunt copii aici.
Trăiască Mahatma Gandhi!
Nu-l loviți pe profesorul meu!
Trăiască Mahatma Gandhi!
Domnule!
Nu-l loviți!
Vă rog, nu-l loviți pe profesorul meu!
Vande Mataram!
- Tată, te rog! - A fost bătută de poliție.
E teroristă acum.
Mamă, britanicii sunt oameni răi.
L-au lovit pe profesorul meu.
- Și pe mine. - Vino!
- Nu, tată!
Tată, te rog!
Tatăl tău e judecător.
- Trebuia să te gândești înainte. - Tată, te rog!
- Dă-i mâncarea înăuntru! - Deschide ușa, te rog! Tată!
Tată!
Sunt cocori siberieni.
Zboară până aici tocmai din Siberia, peste piscurile munților Himalaya.
Și eu vreau să zbor, tată.
Și de unde faci rost de aripi?
Ce dacă nu ai aripi?
Acum, ai întreaga lume la dispoziție!
- Un radio? - Da.
L-am luat de la Londra pentru tine.
Acum, vor zbura până la tine știrile și cântecele din întreaga lume.
Aripi...
1942 BOMBAY
Vrem dreptate!
- Vrem dreptate! - Vrem dreptate!
Au declarat legea marțială în Bombay.
Un ofițer britanic a trecut cu jeepul peste o fetiță a noastră.
Cât ne vor mai asupri britanicii?
Și cât vom mai continua să suferim?
Britanici, opriți tirania!
Opriți tirania!
- Britanici, opriți tirania! - Opriți tirania!
- Vrem dreptate! - Vrem dreptate!
- Britanici, opriți tirania! - Opriți tirania!
Balbir!
Frica îi face pe oameni să uite de responsabilitățile lor.
Ai făcut ceea ce trebuia azi.
A venit momentul să vă asumați răspunderi mai mari pentru țară.
Veniți toți la Biroul Congresului mâine-dimineață!
- Jai Hind! - Jai Hind!
JUDECĂTOR HARIPRASAD
Prim-ministrul Winston Churchill a făcut campanie în zonele rurale din Anglia.
Oriunde s-a dus Churchill, a inspirat încredere și determinare
de a lupta și a câștiga războiul.
S-au adunat mii de oameni pe străzi pentru a-l zări pe Churchill
cu trabucul în gură, făcând renumitul semn al victoriei.
- Churchill... - „Vom lupta pe plaje.”
Discursul ținut de Churchill în Parlament
răsună încă în întreaga lume.
Churchill reușește să ne inspire tocmai din Anglia.
Churchill ne-a ocrotit de japonezi și de nemți.
Iar începe să-l ridice în slăvi pe Churchill.
Usha, așteaptă două minute!
A sosit ceea ce așteptam de mult.
Guvernul mi-a dat o mașină oficială, pe măsura statutului meu social.
Până acum, eram doar judecător, de-acum sunt „dl” judecător.
Ia uite!
Stau comod trei persoane în spate.
Ce aștepți? Vino!
Lacheul lui Churchill poate să se bucure singur de mașina lui Churchill.
Usha!
Tata mă obligă mereu să aleg.
Iar acum...
când e de partea englezilor, cum pot rămâne de partea lui?
Ai dreptate.
Dar i-am frânt inima tatălui meu.
Nu mi-am închipuit
că, dacă fac ceea ce e corect, o să fie atât de dureros.
Hei!
Eu n-am așa de mult curaj.
Datorită curajului meu ești de partea mea?
Mai există și alt motiv
pentru care sunt de partea ta.
Înainte să vă spun eu ce să faceți,
spuneți-mi voi ce puteți face pentru libertatea noastră!
Dle Balbir, tata are un magazin de bijuterii.
Pot ajuta la strângerea de fonduri.
Eu sunt studentă la Litere,
vă pot ajuta cu scrierea materialelor.
Eu sunt student la medicină, așa că veți avea nevoie de ajutorul meu.
Ai mare dreptate.
Fahad?
Eu pot muri pentru țara mea, dle Balbir.
Și eu.
- Vrei să mori alături de mine? - Da.
- O să ne luăm la întrecere. - Atunci...
- Ușurel! - Dle Balbir,
Usha și Fahad sunt prieteni așa buni,
că o să se certe cu călăul care să moară primul.
Îmi place competiția asta.
Sunteți adevărați discipoli ai lui Gandhi.
Nu putem sacrifica viața altcuiva pentru țara noastră,
dar ne-o putem sacrifica pe a noastră.
Groaza britanicilor este acum atât de mare,
încât nu se știe când pot trage un glonț
ca să ne împuște.
Atunci, mai bine să ne punem pe treabă.
Până și cele mai mari revoluții încep cu mici inițiative.
Luați buletinele de știri ale Congresului și hârtiile cu antet
de la Engineer Printing Press și duceți-le în magazia noastră.
Atâtea vorbe mari pe capul dlui Kamat, dar ne pune să facem livrări mărunte.
Am venit să pornim o revoluție, iar acum distribuim fluturași.
Nu e o frumusețe?
Unu, doi, trei, patru!
Trăgeați cu ochiul?
- Nu. - Nu.
Suntem de la biroul Congresului.
Firdaus, nu-i zăpăci!
- Hai să dansăm! - Veniți!
- Haide! - O să vă placă.
Eu am scris acest cântec.
L-am compus, l-am interpretat și l-am înregistrat.
Nu-i așa?
- Luați-vă după noi! - După noi!
Răsucește-o!
Hei, unde te duci?
Ce este ăsta?
Este...
stația mea de radio... postmortem.
E Al Doilea Război Mondial,
iar englezii au interzis stațiile de radio private.
Așa că am comis această infracțiune.
Ram Manohar Lohia a fost eliberat din închisoare.
D-rul Ram Manohar Lohia.
Dl Lohia n-are egal în noua generație.
De ce, Fahad?
De ce? Ia gândește-te!
Când toți se duceau în America sau în Anglia să studieze,
el de ce s-a dus în Germania pentru doctorat?
Fiindcă liber-cugetătorii sunt nemți.
La vârsta de 24 de ani,
a înființat Partidul Socialist în cadrul Congresului.
Auzi „de ce”!
E doar cu doi ani mai mare.
Și...
deși e din familie înstărită, și-a dedicat tinerețea luptei pentru libertate.
Ăsta e d-rul Ram Manohar Lohia.
Da, are dreptate.
N-aveți decât să faceți mișto.
Ce, credeți că nu mă prind?
Nu face nimeni mișto de tine.
Dar te porți de parcă ai fi singurul care îi este devotat pe lumea asta.
Dl Nehru este eroul lui,
dar asta nu înseamnă că dl Lohia nu îl critică.
Ești devotat orbește unui om care contestă devotamentul orb.
BULETINUL CONGRESULUI
ÎNTRUNIRE PENTRU RUGĂCIUNE CU DL GANDHI ÎN BOMBAY
Tată...
Ne-am mai certat uneori când a venit vorba de britanici,
dar azi ai întrecut orice măsură.
Aia nu e doar o mașină.
E împlinirea vieții mele.
Mi-au dat-o britanicii, dar am muncit mult pentru ea.
Pentru familia mea!
Britanicii știu ce e respectul de sine.
Nu sunt așa de răi.
Dacă tot ai adus vorba, hai să discutăm pe îndelete!
Oricâte scuze le-ai găsi,
realitatea este că britanicii sunt tirani și teroriști.
Îi urăsc din tot sufletul.
Gandhi ăla v-a făcut pe toți să vă pierdeți mințile.
Ai responsabilități doar față de țară?
N-ai nicio responsabilitate față de familia ta?
Ai fost cea mai bună din clasă de 14 ori în 15 ani.
Poți să te faci ce vrei tu.
Nu-ți distruge viața pentru ei!
Fii sincer cu mine!
- Tu nu-ți dorești libertatea? - Nu.
- Cine o să conducă țara asta? - Noi. Împreună.
Din Khyber până în Kanyakumari, din Kohima până în Kandahar,
cine ne-a unit într-o țară?
N-au fost englezii?
O s-o conducă unii care n-au habar să traverseze strada?
Vezi? Ai văzut
ce părere proastă ai despre propria ta țară?
Asta se numește sclavie.
Englezii ne-au răpit capacitatea de a gândi.
De-aia spui că numai ei ne pot conduce. De ce?
Noi, milioane de indieni, vom conduce țara!
Îi vom alunga pe toți care cred că ei conduc India.
Colaborezi cu Congresul, nu-i așa?
De-aia îți iese adevărul prin toți porii...
Da, focul din mine stă să izbucnească, dar...
Dar mă simt neputincioasă,
din cauza iubirii tale.
Iubirea ta...
nu este iubire,
e ca un jug pentru mine, tată.
Nu!
Usha,
jură-mi
că nu ai de-a face cu activitățile Congresului.
Jură!
Ascultă, mă simt foarte descumpănit.
Privește-mă în ochi și jură!
Jur pe capul tău că nu am nimic de-a face cu Congresul.
Și că nu vei avea vreodată.
Și că nu voi avea niciodată.
Acum pot să respir ușurat.
Întoarce-te la treabă.
Du-te.
Usha, dacă ți s-ar îndeplini dorința de a cunoaște pe cineva de pe planetă,
pe cine ai dori să cunoști?
Pe Gandhi-ji, pe cine altcineva?
Și o să-l cunoaștem pe Gandhi-ji.
Hai, zâmbește acum!
Puteți să-i puneți întrebări lui Bapu!
Pot să întreb ceva, Bapu?
Am văzut polițiști afară.
Am avut mici ezitări când i-am văzut.
Cum ne înfrângem temerile?
Bună întrebare!
Ia gândiți-vă,
în inima în care sălășluiește frica sălășluiește și curajul.
Doborâți zidurile fricii
și întindeți-vă aripile curajului pentru a vă lua zborul.
Întinderea aripilor înseamnă curaj și vitejie.
Întinderea aripilor înseamnă libertate pentru India.
Umpleți-vă inima cu atât de multă iubire de țară,
încât să nu mai rămână loc pentru alt fel de iubire.
Iubirea de țară cere sacrificiu.
Cere perseverență și renunțare.
Tinerii mei patrioți, aveți o asemenea hotărâre de neclintit?
- Avem! - Avem!
Gandhi-ji, există o singură cale.
Ar trebui să ne puneți să facem legământul de celibat.
Nu. Voi trebuie să alegeți viața asta de bunăvoie.
Cei care doresc să facă legământul o vor face prin propria voință.
Martor mi-e Dumnezeu...
... că-mi voi dedica trupul...
... sufletul...
... și toate simțurile...
... mintea și conștiința...
... țării mele...
... și că voi face legământul de celibat.
- Jai Hind! - Jai Hind!
Stai, Kaushik! Oprește-te!
Oprește-te!
De ce n-ai făcut legământul cu mine?
Poftim?
Usha, ai luat o hotărâre monumentală pentru amândoi.
De una singură!
Și acum dai vina pe mine?
Mi-ai fost mereu alături când situația era ușoară,
dar, când e vorba să te sacrifici, alegi să dai înapoi?
Ce sacrificiu mai e și ăsta, Usha?
Un sacrificiu pe care trebuia să-l facem azi împreună.
Dar a trebuit să-l fac singură.
Kaushik, oi avea tu ochii înlăcrimați,
dar inima mea e distrusă.
Și cu inima mea cum rămâne?
8 AUGUST 1942 GOWALIA TANK MAIDAN
Un asemenea moment istoric
binecuvântează doar viața celor blagosloviți.
Sacrificiul nostru de acum va hotărî
dacă generațiile viitoare se vor naște sub jug
- ... sau sub cerul liber. - Kaushik nu a venit?
Astăzi, îi rog pe englezi să părăsească India.
Părăsiți India!
Va fi lupta finală cu britanicii
și vă voi da mantra pentru această bătălie.
Acționează sau mori!
- Acționează sau mori! - Acționează sau mori!
Acționează sau mori!
Astăzi, în Bombay, M.K. Gandhi a lansat ceea ce a numit mișcarea „Părăsiți India”.
La întâlnirea publică de mâine,
Congresul își va anunța programul de acțiune.
Să le ceri britanicilor să părăsească India,
când soarta lumii atârnă de un fir de păr,
este un act de mare sabotaj din partea Congresului.
O să vedeți,
India își va câștiga independența până la sfârșitul anului.
9 AUGUST 1942
Mai devreme, până la sfârșitul lui august sau septembrie.
Sau cel târziu până la sărbătoarea Diwali.
Ce crezi, Kaushik?
Păi...
Ce s-a întâmplat?
Ce se întâmplă?
Ce se întâmplă aici? Spuneți-mi!
Ce se întâmplă?
Vă rog să-mi spuneți și mie!
Ce s-a întâmplat?
Gandhi-ji, Nehru-ji, Patel-ji și Maulana Azad
au fost toți arestați.
Poliția folosește gaze lacrimogene.
Congresul a fost suspendat.
Ce a zis?
Congresul a fost suspendat?
Polițiștii ne dau jos drapelul.
Hai să ridicăm drapelul nostru!
Acționează sau mori!
Usha!
Acționează sau mori!
Deci te-ai dus la Gowalia Tank?
Britanicii sunt niște tirani.
O să te omoare.
Așa-numita mișcare „Părăsiți India”
nu a găsit ecou în rândul numeroasei populații indiene loiale.
Liderii și perturbatorii din Congres au fost arestați în toată India.
Trebuie...
Mă doare capul, tată.
M-am dus la Congres să mă întâlnesc cu Balbir,
dar biroul a fost închis de poliție.
S-au dat toți la fund.
În schimb, am găsit asta.
Citește-o!
Copiii din Brigada Maimuțelor a lui Gandhi-ji au fost reținuți
fără mâncare și apă timp de 24 de ore.
Sunt niște copii, Usha.
Britanicii ne-au distrus țara definitiv.
Mint toate ziarele.
Tot ce vedem, tot ce gândim, tot ce spunem,
totul este controlat, iar noi îi lăsăm s-o facă.
Fahad are dreptate.
Soarele a răsărit la apus azi?
Usha și Fahad sunt de acord cu ceva.
Eu și Fahad împărtășim același vis...
libertatea.
I-au speriat pe toți redactorii de ziare.
Supraveghează toate știrile despre revoltă și le blochează. De ce?
Fiindcă ele dau curaj.
La radio spun deja numai minciuni despre ele.
Guvernul britanic ne hrănește cu opiu.
Și noi îl înfulecăm.
Credeți că putem contracara minciunile englezilor cu broșurile astea?
Minciunile pot fi deconspirate doar divulgând adevărul.
Întrebarea e: cum divulgăm adevărul?
Cum?
Prin comunicare.
Gândiți-vă puțin!
De ce am pierdut în 1857?
Fiindcă n-am avut niciun mijloc de comunicație.
Britanicii luptau organizat, în timp ce noi...
Noi nu reușeam nici să ne transmitem mesaje unul altuia.
Dar acum avem radiouri la fiecare colț de stradă.
Ne facem un post de radio al nostru.
Ne vom adresa țării noastre direct.
Dacă Churchill se poate adresa lumii din Anglia,
de ce nu putem face și noi la fel?
Sigur că putem, Usha.
Până și oamenii neșcoliți pot asculta radioul.
- Bună idee! - Ne vor omorî din cauza voastră!
Este interzis să ai stație de emisie.
Nu vreau să ajung în ștreang.
Antara?
Bhaskar?
Bine, asta e!
Conducătorii au fost arestați.
Cine se va adresa țării la radio?
Liderii noștri sunt după gratii,
dar avem discursurile lor înregistrate în magazia Congresului.
Și cu ce ne ajută?
Le vom difuza prin stația noastră.
Și vom răspândi știrile despre revoltă
din buletinul Congresului, ca să ajungă la toți indienii.
Dacă reușim să o facem conform planului,
vom mobiliza toți tinerii din India, ca să se ridice împotriva britanicilor.
Da.
Acest post de radio va avea un singur scop:
de a uni India și de a reaprinde mișcarea Părăsiți India.
Când ascultă radioul, lumea trebuie să simtă că le vorbește Congresul.
Hai să-l numim...
Radio Congres.
Dar cum o să înființăm... postul de radio?
Inginerul Firdaus. Îl mai știi?
Acționează sau mori!
Stația mea de radio?
E Al Doilea Război Mondial, tonților!
Veți încălca legea.
Sunt interzise transmisiile radio.
Vă vor acuza de trădare și britanicii ne vor spânzura.
Ce tâmpiți...
Ne vinzi nouă stația?
- Cum te cheamă? - Jayanti.
Dacă tu ești Jayanti,
eu sunt marele conducător Mohammed Ali Jinnah.
Jayanti, ai atâția bani pentru o stație de radio?
Îmi place întrebarea asta.
Cât vrei?
Un kilogram de aur.
- O să-l primești. - Patru mii de rupii?
Doar 551 de rupii în nouă zile.
După ce vindem astea, ne mai ia patru vieți să ajungem la 4.000.
Am căutat și alte fonduri.
Și acum ce facem?
Trăim într-o lume ciudată.
Nici măcar o revoluție nu poți să faci fără bani.
Va trebui să renunțăm...
la visul cu postul de radio.
Hai să plecăm, Fahad!
Ce miroase așa în camera asta?
Aha, e mirosul frustrării voastre.
Mătușă, nu acum. N-am starea necesară.
Bine, închide ochii!
Mătușică, nu acum!
Nu vrea să mă asculte.
Hai, închideți voi ochii!
Hai odată!
Și tu.
Fă-o!
Acum, cu ochii închiși, imaginați-vă cum ar arăta 4.000 de rupii.
Ce vedeți?
- O stație. - O stație.
Acum, deschideți ochii!
Ia uitați-vă!
Cred că valorează 4.000.
Vedeți stația de radio acum?
Mătușică, nu putem să le luăm.
De ce?
Eu nu pot lupta cu voi pe străzi,
dar asta poate fi contribuția mea la lupta pentru libertate.
Acționează sau mori!
De-acum încolo, va fi și sloganul meu!
Inginerul își vinde stația.
Asta e stația de radio.
Ăsta e microfonul, iar ăsta e firul antenei.
Cuplezi antena aici.
Bine? Voilà!
Bine, acum vă duceți și sintonizați radioreceptorul pe 42,34 metri.
Julie, dacă mă auzi, o să-ți cânt un cântec.
O să ți-l cânt și dacă nu mă auzi.
Merge! Funcționează!
Dacă țipi așa, o să afle britanici că suntem aici.
Fahad, funcționează.
Bine că merge,
dar e importantă și ora de transmisie.
La ora 20:30, când e toată lumea acasă.
Seara, la 20:30? E întuneric afară.
Și tatăl tău?
Ne trebuie un refren personalizat, de început.
Ca cel de la All India Radio.
Vande Mataram?
Nu, încheiem cu el.
Ca celelalte programe ale Congresului.
Ce ziceți de Sare Jahan Se Accha?
Dar nu avem albumul aici.
Încercați la biroul Ligii Musulmane.
Biroul Ligii Musulmane?
Eu nu pot să mă duc acolo. Bate la ochi.
Am fost membru al Ligii. Dar mi-am dat demisia.
De ce?
Pentru că vreau independența,
nu două țări.
Usha...
Nu sună bine.
Cântecul intră prea brusc.
Ne trebuie ceva care să creeze atmosfera potrivită.
Sau hai să zicem doar „aici Radio Congres”!
Nu. Trebuie s-o facem cum trebuie.
Și cum o spunem „cum trebuie”?
Aici Radio Congres,
pe o lungime de undă de 42,34 metri.
De undeva din India până altundeva în India.
În fiecare seară, la ora 20:30.
NASIK PREȘEDINȚIA BOMBAY
Nu atinge radioul!
MOHANDAS KARAMCHAND GANDHI 15.09.1940
KANARA DE NORD PREȘEDINȚIA BOMBAY
Le spun tinerilor...
Ce stație e aia? Dă înapoi!
Refuzăm să tragem cu gloanțe în poporul nostru.
Soldații care nu au curaj...
AJMER PROVINCIA AJMER-MERWARA-KEKRI
... nu mai am nimic de spus.
- Dacă puteți... - Ce e programul ăsta de la radio?
Pare să fie un post nou.
... India va fi înflăcărată.
BURHANPUR PROVINCIILE CENTRALE
Să permitem britanicilor să ne bombardeze...
Spuneți-le tuturor celor din Burhanpur despre postul ăsta de radio!
MAULANA AZAD 22.07.1939
Britanicii nu sunt pregătiți să ne acorde dreptul la libertate.
ALL INDIA RADIO NEW DELHI
Și dreptul nostru...
Ai dreptate.
E Maulana Azad, președintele Congresului.
SERVICIUL MILITAR DE INFORMAȚII NEW DELHI
Am detectat o stație de radio rebelă. Pe 42,34 metri.
Și nu avem cum s-o localizăm.
O să verificăm.
AKOLA PROVINCIA BERAR
Include-l în buletinul de mâine!
Ascultați Radio Congres în fiecare zi, la ora 20:30.
O fi ascultat cineva?
- Usha. - Bună, tată!
Așa târziu?
Păi, m-am înscris la cursurile de drept internațional ale profesorului Chitnis.
Grozav!
Ține-o tot așa și, într-o zi, vei deveni judecător ca mine.
Să mă prezinți profesorului Chitnis!
Da, tată, cum să nu!
Bapu ne-a transmis un slogan înainte să meargă la închisoare.
Acționează sau mori!
- Mătușă! - Trebuie să ne eliberăm țara din sclavie.
- N-ai luat masa de seară? - Nu.
Încă nu mi-e foame. Mănânc mai târziu.
Bine.
Poporul indian nu-și dorește nimic mai prejos
de libertatea totală, binemeritată.
India nu este o țară de lași...
BULETINUL CONGRESULUI
Congresul a fost acuzat de înjunghierea pe la spate a britanicilor.
De fapt, britanicii ne înjunghie pe noi...
Ne-am unit, rupând cătușele castelor,
religiilor și limbilor.
Acesta este un îndemn la luptă
în care cetățenii dispuși să riște totul vor fi răsplătiți,
iar cei care se vor gândi la propria siguranță se vor trezi în tabăra învinsă.
Știm că urâți guvernul britanic.
Ascultați această transmisie zilnic!
Toți luptătorii tineri să se unească...
Nu fugiți! Stați! Rezistați!
Aceasta este bătălia finală a Indiei pentru independență.
Și nu se va opri acum.
Nu putem aștepta.
Vrem libertatea acum.
Nu trebuie să ne pierdem încrederea în puterile noastre.
Suntem mândri de sacrificiul pe care îl faceți pentru națiune.
Acționează sau mori!
- Jai Hind, fraților! - Jai Hind!
Lohia-ji, britanicii au reușit să anihileze mișcarea Părăsiți India.
Toți conducătorii sunt arestați.
Suntem încă aici, Alok.
Și mai sunt și alții care reînsuflețesc mișcarea Părăsiți India.
S-a ars becul.
Schimbă-l!
N-avem alte becuri.
Bine, nu-i nimic.
Radio Congres.
Numele sugerează clar că este condus de membri ai Congresului.
Trebuie să-i atragem în mișcarea noastră subterană.
Nu vă văd fețele.
Aprinde măcar un chibrit!
- Poftim. - Mult mai bine.
Ascultați!
Acest post de radio poate deveni
cea mai puternică armă a noastră împotriva englezilor.
Încă un chibrit?
Lohia-ji, și ăla era ultimul.
- Ai terminat și chibriturile? - Da.
Așa faceți voi revoluție?
Nu-i nimic.
Oricâte chibrituri am consuma,
focul din noi nu se va stinge niciodată.
Activați toate grupările subterane din toate orașele!
Vom reaprinde mișcarea Părăsiți India prin Radio Congres.
- Jai Hind! - Jai Hind!
POȘTA INDIANĂ MADRAS - DELHI - CALCUTTA
SURAT
VICEREGE AL INDIEI MULȚIMEA ATACĂ UN MAGISTRAT ȘI POLIȚIA
POLIȚIA A DESCHIS FOCUL
LIDERI ARESTAȚI
Rapoartele întocmite sunt cât se poate de clare.
Am înăbușit mișcarea Părăsiți India, dar acest Radio Congres o reaprinde.
Al Doilea Război Mondial ne bate la ușă.
Doriți un conflict intern în India?
Găsiți postul Radio Congres!
Am înțeles!
Aici Radio Congres.
Pe o lungime de undă de 42,34 metri.
De undeva din India...
India este încătușată cu mii de lanțuri,
spargeți aceste lanțuri!
Preluați puterea în toate satele...
După ce am interceptat cinci transmisii ale postului Radio Congres,
putem spune că se află undeva pe raza asta.
De ce nu trasezi tot mapamondul?
Este cea mai bună tehnologie de supraveghere.
Nu e suficient de bună.
Mai încearcă!
Aici Radio Congres.
Celulele afiliate Congresului Subteran se multiplică în toată India.
Dacă vor continua așa,
ne îndreptăm spre un scenariu periculos.
Femeile noastre au fost exploatate în mod brutal.
Ajunge!
Prezența acestui guvern în India ne pricinuiește mult chin.
Trebuie să-l stârpim de pe pământul sfânt,
încât să nu mai rămână nicio scânteie din el.
VÂRFUL COLABA - DOCUL SASOON
Este în Bombay.
Ar trebui să ne întâlnim mai des, să discutăm despre dreptul internațional.
- Bună seara, dle Chitnis! - Bună seara!
- Scuzați pentru deranj, dle profesor. - Nicio problemă.
Veniți, vă rog!
- La revedere! - Mulțumesc.
O seară bună, domnule!
Minciuni...
și iar minciuni.
Spune-mi!
Unde te duci în fiecare seară?
Unde te duci?
Colaborez cu o unitate a Congresului Subteran.
Ai jurat pe capul meu și m-ai mințit.
N-am vrut, tată.
Nu te interesează dacă tatăl tău trăiește sau moare.
Aruncă-i mesele înăuntru!
O să-și petreacă restul zilelor acolo!
Usha!
Mătușă!
Tată, am plecat.
Când eram mică, mai ții minte că m-ai întrebat: „Unde-ți sunt aripile?”
Chiar am aripi, tată.
Dar iubirea ta mă ține închisă într-o colivie.
Și iubirea mea pentru tine mă împiedică să-mi iau zborul.
„Acum, nu mai am de ales
„decât să sparg colivia.
„Și, tată,
„este adevărat că am jurat pe capul tău și am mințit.
„Dar nu este adevărat că pentru mine nu contează
„dacă trăiești sau mori.
„Dumnezeu mi-e martor.
„Dacă aș putea să-ți dau viața mea, aș face-o fără șovăire.
„Să nu crezi niciodată altceva...
„și nici să nu spui.
„Ăsta este singurul regret pe care-l iau cu mine.
„Ai mare grijă de mătușica.
„Nu mă căuta, tată.
„Dacă vom rămâne în viață,
„ne vom revedea într-o Indie liberă.
„A ta, Usha.
„Jai Hind!”
Ce puteam să fac, mătușă?
Hari, noi suntem oameni obișnuiți.
Nu știm ce înseamnă curajul.
Ea a plecat să lupte pentru libertatea țării.
Dacă supraviețuiește, va elibera țara.
Dacă nu,
fata noastră va deveni martir.
Ăsta e magazinul de dulciuri.
Să le spunem despre stația noastră de radio?
Hai să vedem care e situația!
Intrați, repede!
Mesajul Congresului Subteran ajunge la toată lumea.
Lohia-ji?
Da, eu sunt. Nu fantoma lui.
Eu sunt Usha.
Nu știe nimeni, dar noi transmitem la Radio Congres.
Poftim?
Eu și prietenii mei, Fahad și Kaushik, conducem Radio Congres.
- Unde sunt? - Lângă poartă.
Fahad, Kaushik!
- Jai Hind, domnule! - Jai Hind!
Domnule...
Domnule... eu sunt Fahad Ahmed.
Am auzit... citit multe despre dv.
Sunteți extraordinar.
Marele Manohar Lohia... e vărul meu.
Eu sunt Ram Manohar Lohia, un om obișnuit.
Gata cu glumele! O să trec la subiect.
Sunt mândru de toți trei.
Hai, spuneți-mi totul despre postul ăsta de radio!
- Hai! - Bine.
Transmitem prin stație dintr-un apartament din Babulnath.
Din Mangalore până în Ajmer...
avem confirmarea că Radio Congres ajunge până acolo.
Dar nu este suficient.
Vrem ca radioul să se audă din Burma până în Belucistan
și din Kașmir până în Kanyakumari.
Kamat este expertul nostru tehnic.
- Kamat. - Da.
Ne trebuie un convertizor puternic
pentru a mări lungimea de undă a stației de emisie.
Încă ceva, calitatea sunetului transmisiei nu este bună.
Prin urmare, în loc să transmitem prin microfon, vom transmite înregistrări
pe care le vom face aici.
- Vă e clar? - Da.
Trebuie să extindem radiodifuziunea la mii de oameni,
apoi la milioane.
Acum, acest radio va fi vocea națiunii.
De mâine, noi toți, de-a lungul și de-a latul țării,
vom reaprinde mișcarea Părăsiți India.
- Acționează sau mori! - Acționează sau mori!
Acționează sau mori!
L-au localizat americanii, dle.
Radio Congres se află în Bombay.
Sugrumați-l din fașă!
Dacă va crește presiunea, va trebui să-l eliberăm pe Gandhi.
Găsiți-l!
Distrugeți-l!
Și spânzurați-i pe responsabili!
Scoateți-mă de aici!
O să mor.
Hai!
Vino!
Mișcă!
Dați-mi drumul, vă rog!
Dle Haldar.
Începem?
Vă rog să-mi dați drumul.
Nu știu nimic, domnule.
Dacă murea, domnule?
N-ar fi fost nicio problemă.
Ar fi fost o problemă dacă murea fără să ne spună nimic.
V-a chemat comisarul-adjunct, dle.
Inspectorul John Lyre, Criminalistică.
De unul singur, a tăiat elanul Congresului Bombay în ultimele săptămâni.
General de brigadă Corrigan, Serviciul Militar de Informații, Delhi.
- Să trăiți! - Radio Congres se află în Bombay.
Eliminarea postului de radio e prioritatea viceregelui.
Vei primi echipamente de supraveghere și comunicație de ultimă oră.
Nu avem timp de pierdut.
O să găsesc postul de radio, dle.
Și pe trădătorii aceia.
Aici Radio Congres, pe o lungime de undă de 42,34 metri.
De undeva din India, până altundeva în India.
În fiecare seară, la 20:30.
Dragi compatrioți,
vă vorbește Ram Manohar Lohia.
Lohia.
Gandhi-ji ne-a dat deja mantra...
Un agitator politic pe care încă nu l-am prins.
Acționează sau mori!
Cred că el e creierul din spatele stației.
Acum mii de ani...
Lipiți afișe cu Lohia în toată țara, pe care să scrie „Căutat”.
Trebuie să fi construit cineva stația asta.
Această revoltă face parte din viața noastră acum.
Sunt doar vreo cinci ingineri de radiocomunicații în Bombay
care pot asambla așa ceva.
Hai să-i aducem pe toți!
Radio Congres este în pericol.
Poftim?
Poliția îl caută pe inginerul vostru de radiocomunicații.
De ce te-aș crede? Cine ești?
- Sunt de la poliție. - Ce?
Revoluționarii nu sunt toți la fel.
Altfel, cine i-ar salva pe revoluționarii ca tine?
Nu te cred.
Radio Congres transmite din clădirea Alankar,
dar n-am spus nimănui.
Du-te să-i salvezi viața inginerului!
Ce e, arde ceva?
- Deschide! - Ce e?
Vine poliția. Trebuie să fugim.
Iau cheile de la mașină.
Știe că suntem aici.
Gaonkar, verifică în spate!
Tambe, caută în față!
Stai!
Am zis să te oprești!
Stai!
Opriți-l!
Opriți-l pe inginer!
Luați-l de pe mine!
Lasă-l! Dă-i drumul!
Dă-mi drumul, indian împuțit!
Cum îndrăznești să mă atingi?
Balbir a acceptat martiriul cu mulți ani în urmă.
Ca noi toți.
Nu l-am pierdut pe Balbir,
l-am transformat într-un martir.
Cu promisiunea că vom continua lupta pentru libertate.
N-am găsit convertizorul pentru stația de radio în niciun magazin.
Dar a făcut rost un contrabandist.
De aceea vă trimit la contrabandist.
Se pot întâmpla multe.
- Sper să nu vă temeți. - Nu, Lohia-ji.
Ne descurcăm.
Daulat Singh.
Diseară, la 22:00, la bazarul Haji Khan Dargah.
Suveniruri Kabir.
Îi dați banii, iar el vă dă convertizorul.
Fiți cu ochii în patru!
Aveți grijă!
Jai Hind!
- Jai Hind! - Jai Hind!
CĂUTAT RAM MANOHAR LOHIA
Daulat Singh.
- Așteptați aici! - Ai grijă, Usha!
Hai să mergem!
- Stai! - Stai!
Opriți-i!
Informează-l pe dl Lyre!
Mișcă!
La o parte!
Mișcați-vă!
Stai!
La o parte!
Poliția! Jos de pe motoretă!
Mergi!
Stai!
Ce faci?
Mișcați-vă!
Dați-vă!
Faceți loc!
La o parte!
Hei!
- Oprește-te! - Stai!
Ține-i pe toți la distanță până ajunge dl Lyre!
O urmăresc eu.
Hei!
Ce e, frate?
Ți-am zis să nu te apropii!
Rămâneți în spate!
Hei! Unde te duci? Stai!
Trec!
- Ce... - Hei!
Stați!
Să nu plece nimeni de aici!
A venit poliția. Nu e de glumă.
Să trăiți!
Nu pleacă nimeni înainte să fie percheziționat!
Percheziționați-i!
Ți-am zis să fii atentă.
Știai că a venit poliția.
- N-am avut de ales. - Dar cum ai putut...
Crezi că, dacă-ți riști viața, o să obținem independența?
Usha, uite!
Îmi tremură mâinile.
Usha, vorbesc cu tine. Răspunde-mi!
Fii sincer.
O faci pentru țară sau o faci pentru mine?
Adică, ceea ce e între noi...
e doar o minciună?
Nu.
E adevărat.
Dar este un lucru mărunt
în comparație cu libertatea țării noastre.
Dacă nu mă poți însoți pe drumul libertății, n-o face.
Dar, Kaushik,
te rog să nu-mi stai în cale!
Fahad.
Ascultă!
Să ai grijă de Usha!
Promite-mi!
Nu-ți face griji pentru inimă, poate să bată sau se poate opri,
dar lupta pentru libertate nu trebuie să se oprească.
Dragii mei compatrioți, vă vorbește Ram Manohar Lohia.
Lecțiile prețioase despre nonviolență ale lui Mahatma Gandhi
ne-au ajutat să pregătim o nouă armă împotriva
GURDASPUR PROVINCIA PUNJAB
nedreptății și a tiraniei.
Protestați pașnic la fabricile care produc bunuri străine!
Încurajați-i pe frații voștri să-și dea demisia din guvern!
SHIMLA PROVINCIA PUNJAB
Bun-venit, frate!
Evitați orice tranzacții în urma cărora ați putea ajunge la tribunal!
Permiteți fermierilor să facă stocuri de grâne și alte produse!
Să continuăm cu astfel de activități!
Nu facem nimic greșit.
O facem pentru libertatea pe care ne-o dorim cu toții.
Este datoria fiecărui cetățean din această țară
să facă tot ce poate pentru a ajuta țara să devină independentă.
Orașul Peshawar a intrat în grevă generală,
în semn de protest împotriva arestării comitetului Congresului și a altora.
PESHAWAR PROVINCIE LA GRANIȚA DE NORD-VEST
... prin deschiderea magazinelor, colectorul sub controlul...
Congresul ripostează.
De data asta, vom câștiga.
Acționează sau mori!
Opresiunea și intimidarea...
CALCUTTA PREȘEDINȚIA BENGALULUI
Netaji luptă din Germania, iar Congresul, de aici.
India va fi liberă în curând.
- Jai Hind! - Jai Hind!
Toate astea trebuie să înceteze.
Ajunge!
Trebuie să ne eliberăm țara din sclavie.
Revolta să continue în acest fel și să ia amploare,
până când punem capăt definitiv stăpânirii britanice!
Acum postul nostru de radio e recepționat în toată India.
Fiecare steguleț reprezintă o grupare subterană.
Acum trebuie să folosim postul de radio pentru a pregăti unitățile de revoltă.
Nu mai e mult până când vom anunța bătălia finală.
Nu ne mai poate înfrânge nimeni acum.
- Jai Hind! - Jai Hind!
Lt. Dhar, domnule. Armata indiană britanică.
Lt. Roy, domnule. Armata indiană britanică.
Informatorul din poliție ne-a zis că au o dubă nouă de detectare radio.
Poate detecta semnalele radio precum un câine polițist.
Dar noi avem un avantaj.
N-au cum să se ascundă.
Ne pot prinde doar în timpul difuzării mesajelor.
Ei vor folosi tehnologia, noi ne vom folosi ochii.
MĂSURĂTOR INTENSITATE SEMNAL
Kamat o să vă ajute cu asta.
Aici Radio Congres, pe o lungime de undă de 42,34 metri.
Vom începe din Malabar Hill.
De undeva din India...
Orice congresmen sincer ar trebui să nu accepte
să fie martorul subjugării țării noastre
și să participe activ la continuarea propagării acestei lupte.
Acesta trebuie să fie angajamentul vostru!
Guvernul britanic ne numește huligani.
Haideți să ne unim
și să ne revoltăm în mod pașnic în căutarea libertății.
Fac apel la populație să-și rezolve conflictele,
ca să putem merge mai departe ca o singură țară.
De undeva din India până altundeva în India.
În fiecare seară, la 20:30.
Dragi concetățeni,
știți că guvernul britanic este în război cu India.
În toată țara,
britanicii se impun cu forța atacând mulțimea cu bastoane și lacrimogene.
Comitetul Congresului...
Semnalul e mai puternic.
Congresul a depus toate eforturile
de a negocia cu guvernul britanic,
dar toate căile de negociere au fost acum blocate.
La o parte! Mișcați-vă!
Mișcați-vă!
Înainte de a fi arestat, Gandhi-ji a zis că aceasta va fi ultima noastră luptă.
Fie vom elibera India, fie vom muri străduindu-ne.
- Pornește, Gaonkar! - Bine.
Să vedem cum ne mai scapă acum!
Usha! Duba se îndreaptă încoace.
Oprește-l!
Oprește duba!
Ne văd.
Hai să mergem!
În seara asta mergem iar la Babulnath.
DRUMUL BABULNATH
Aici Radio Congres, pe o lungime de undă de 42,34 metri.
Niciun semnal aici.
Au găsit un tertip să ne eschiveze.
Transmit din altă clădire.
Când le vom localiza semnalul,
vor schimba iar locul când ne vor vedea.
„Tertip.”
Îmi place cuvântul.
Acum ne trebuie și nouă un „tertip” contra „tertipului” lor.
Trebuie să facem în așa fel încât, în momentul în care ne văd,
să îi și înhățăm, ca să nu mai poată fugi.
Putem face un singur lucru, dle.
- Salut, frate! - Salut!
Veniți cu noi!
Bună ziua, soră!
V-am adus o comandă mare.
Faceți cât de multe puteți!
- Bine. 90 cm x 30 cm.
MK GANDHI NONVIOLENȚA PE TIMP DE PACE ȘI RĂZBOI
Le rulați, le legați bine și apoi le aruncați.
Lohia-ji, nu ne abatem de la adevărul
nonviolenței al lui Gandhi-ji?
Ceea ce este adevărat nu este neapărat și drept.
Tot ce știu este că noi suntem drepți.
Dar Gandhi-ji reprezintă adevărul.
Nu ne permitem să ne odihnim până când nu ne câștigăm libertatea.
Dacă nu ne intensificăm eforturile, îi trădăm pe cei
care ne-au înmânat torța libertății prin sacrificiul suprem.
Este datoria noastră să menținem torța aprinsă!
Lohia-ji.
Nu am văzut duba de patru zile.
Am impresia că britanicii s-au lăsat păgubași.
Nu știu dacă britanicii sunt măreți, dar sunt experți în înșelătorii.
Nu așteptați să fiți îndrumați din exterior!
Revoluția Indiei este revoluția poporului.
Într-o Indie liberă, muncitorii și fermierii vor prospera.
Domnule!
Grevele au un mare impact în deschiderea porții spre independență.
Este esențial ca greva să reziste până la obținerea libertății.
Oprește duba!
Hindușii și musulmanii trebuie să rămână uniți.
Strada Ballard, cu fața spre est.
Boicotați produsele britanice!
Scoateți-vă banii din băncile guvernului!
Boicotați-i pe toți cei care servesc acest guvern asupritor!
Mutați-vă de la oraș la țară!
Încercați să strângeți bani!
Continuați să învârtiți fuioarele în case
și luptați-vă să obțineți independența financiară la sate!
Guvernul britanic și-a dat arama pe față...
A venit poliția.
Suntem acum...
Știu că suntem aici.
- Grăbește-te! - Kamat-ji, pleacă tu!
Te poate recunoaște poliția.
- Și stația? - E răspunderea noastră. Pleacă!
Spune-mi!
Am localizat semnalul pe strada Ballard, nr. 79, clădirea Sunshine.
Strada Ballard, nr. 79, clădirea Sunshine. Trimiteți forțele de poliție!
POLIȚIA
Aici poliția din Bombay.
Toată lumea să iasă afară în ordine.
Cu mâinile goale!
Dacă vă încumetați să faceți ceva,
veți putrezi după gratii.
Fahad, leagă-l repede! Mă duc să văd.
Toată lumea să iasă încet afară, cu atenție!
Vom percheziționa toate apartamentele.
Toate astea sunt doar pentru siguranța voastră.
Nu vă opuneți și nu ne zădărniciți munca!
Păstrați ordinea!
Fahad, ar trebui să fugi.
- Arunc stația pe aleea din spate. - De ce? Doar tu poți muri pentru țară?
Bine. Arunc-o tu, iar eu o iau de acolo.
N-ai auzit focul de armă?
Te-am întrebat ceva!
Păi, domnule...
- Vecinul meu... - A murit vecinul tău?
Șchiopătează.
Uitați-l!
Bine, aveți grijă!
Fahad, o iau repede înainte.
Înapoi! Hai, mișcați-vă!
Toată lumea, înapoi!
- Înapoi! - Fahad, suntem blocați.
Cât va dura?
- Spune! - Domnule.
Am verificat toată clădirea. N-am găsit nimic.
Cum e posibil?
Mișcați-vă! Dați-vă din drum!
Mergeți înăuntru!
Haide!
Vino, Usha!
Grăbește-te Fahad!
Cum ne-a găsit poliția?
Triangulație.
Poliția folosește două dube, nu una.
Se numește triangulație.
Vă explic.
Închipuiți-vă că acest pahar este stația noastră,
iar aceste cești sunt cele două dube ale poliției.
Acum conduc cele două dube pe străzile din Bombay
în căutarea stației de radio.
Când aceste două dube
ajung într-o rază de jumătate de kilometru de stația noastră,
pot detecta semnalul și direcția din care vine.
Trasez două linii de la dube în direcția semnalului.
Punctul de intersecție al liniilor
este locul unde se află stația.
Indiferent de unde am transmite,
poliția ne va localiza pe o rază de două-trei blocuri.
În cel mult cinci minute.
E mult prea riscant să mai difuzăm ceva.
Țara se pregătește de lupta finală,
iar noi am stabilit deja data.
Sărbătoarea Diwali.
Dar încă este secret.
Toate grupările subterane din țară vor trebui să acționeze simultan.
Iar acel mesaj poate fi transmis doar prin radio.
Oprirea stației Radio Congres ne va zădărnici toată munca.
Putem avea un alt emițător?
Corect.
Dacă am avea un alt emițător la 15-20 km de primul?
Da.
Când dubele se apropie de primul emițător,
oprim acest emițător și îl pornim pe celălalt.
Până când ajung dubele la celălalt emițător,
noi încheiem transmisia.
Au dreptate.
Aceste dube merg foarte încet.
Bravo!
Uite cum facem!
Mutăm stația actuală în alt apartament
și ne apucăm să construim un nou emițător.
Mai sunt zece zile până la Diwali.
Avem doar zece zile.
Acționezi sau mori!
Au trecut cinci zile de când nu mai difuzează nimic.
Dacă au aflat despre a doua dubă?
Dhar, ia spune,
tu ce ai face în locul lor?
Există un singur mod de a evita triangulația.
Două emițătoare.
Două emițătoare?
Bine.
Nu avem timp să triangulăm două emițătoare într-o noapte.
Dacă Lohia a găsit un „tertip” ca să treacă de „tertipul” nostru,
atunci acel inginer va înființa o altă stație de emisie în altă parte.
Hai să-i prindem pe toți!
În aceeași zi, la aceeași oră, împreună.
Cu ajutorul postului Radio Congres, vom aprinde micile scântei ale libertății
în flăcări nepotolite, de-a lungul și de-a latul Indiei.
Ram Manohar Lohia
Nume - Sarojini Adresă - Tilak Marg Ajmer
Un mesaj pentru Lohia-ji.
Probă.
Aici Radio Congres. Probă, probă.
Trebuie doar să le arătăm oamenilor că suntem pregătiți.
Populația se va răscula împreună cu noi
și va transforma flăcările într-un vulcan al libertății.
- Sunteți pregătiți? - Da!
Lohia-ji, ambele stații sunt gata.
Bravo!
Kamat, Fahad, pregătiți-vă să înregistrați discursul!
Bine.
Focuri de artificii!
O să trag multe artificii de sărbătoarea asta.
Dragi compatrioți,
aceasta este noaptea revoluției.
În seara aceasta, vom pune în aplicare sloganul lui Gandhi-ji,
„acționează sau mori”.
Eu încep transmisia din clădirea Sitara.
Tu fii pe fază cu stația în apartamentul ăsta!
Unde naiba este inginerul?
Se întâlnește cu Julie.
Julie!
Nu! Dați-i drumul!
- Stați! - Vă rog!
- Nu poți merge! - Vă rog!
Mai avem doar cinci ore până la transmisie.
Să mutăm emițătorul până când inginerul nu le dezvăluie locul!
Vă rog să mergeți mai repede.
Nu vă opriți!
L-am văzut pe bărbatul ăsta dincolo de fereastra aia.
La o parte, vă rog!
Copiii trăgeau focuri de artificii când l-am văzut.
Sigur era el?
Da, domnule, sunt sigură. Jur că era el.
Mai sunt alte ieșiri de aici?
Usha, Fahad!
Nu știu, dar mai e o străduță în față...
Ce înseamnă asta?
Lohia-ji a reușit să fugă la timp. Vrea să vă întâlniți.
L-au prins pe inginer.
Le-a spus despre noua stație de emisie din Santa Cruz.
Vei fi răsplătită dacă e așa.
A fost aici.
Domnule, Lohia nu este înăuntru.
Pregătiți dubele de detectare!
Astăzi...
moare Radio Congres.
Sigur vom fi prinși dacă transmitem azi,
fiindcă e imposibil să eviți triangulația cu un singur emițător.
Nu.
Trebuie să difuzăm azi, cu orice preț.
Toate grupările așteaptă anunțul meu.
Astăzi, prin discursul meu, le dau tuturor undă verde.
Opriți India!
Astăzi, trebuie să arătăm fiecărui indian
că ne putem uni și putem frânge spinarea imperiul britanic.
Vom difuza discursul, Lohia-ji.
Nu amândoi, doar unul.
Nu e nevoie să vă riscați amândoi viața.
Veți avea alte ocazii să deveniți martiri.
Hotărâți-vă care dintre voi o face!
Și nu e o cerere, e un ordin.
Jai Hind!
- Jai Hind! - Jai Hind!
- Fahad, stai! - Usha, nu mă opri!
Eu voi transmite, tu rămâi aici!
Fahad!
Aveam 18 luni când m-am ales cu poliomielită.
N-am mai fost în stare să merg pe picioarele mele de atunci.
M-am simțit mereu incomplet.
În sfârșit, am ocazia să mă simt întreg.
Nu-mi lua asta!
Nu ești singurul care vrea să se simtă împlinit.
Eu sunt fată.
A fost un chin pentru mine să plec de acasă.
Sunt o discipolă a lui Gandhi,
dar știi de câte ori am mințit?
De câte ori am înșelat?
Am jurat pe viața tatălui meu și l-am mințit, Fahad.
Amândoi suntem incompleți în felul nostru.
Și cum decidem?
Vei face cum spun eu?
Nu renunț.
Atunci, jură pe independența Indiei!
Jur pe independența Indiei!
Vezi tunul ăla?
Ne luăm la întrecere până acolo.
Așa mă tragi pe sfoară, Usha.
Fahad, am căzut la învoială.
- Ai jurat, nu poți trișa! - Învoiala a fost o farsă!
Să provoci un șchiop la întrecere
și să îl șantajezi punându-l să jure e înșelătorie curată. Ascultă!
M-ai trădat.
N-aveam de ales, nu?
Ori trăiesc cu ura ta, ori mă urăsc singură.
Și am ales ura ta, Fahad.
N-o să mă ierți?
Usha!
În locul tău,
aș fi făcut la fel.
Acționează sau mori!
Acționează sau...
Jai Hind, Usha!
Ți-a zis Fahad?
Da.
Pleacă!
Nu!
Nu plec nicăieri.
Poliția o să mă aresteze fie înăuntru, fie afară.
Te sacrifici degeaba.
Astăzi, amândoi
suntem gata să ne dăm viața pentru ceea ce ne face să ne bată inima.
Pentru unii, revoluția înseamnă iubire,
pentru alții, iubirea înseamnă revoluție.
Aici Radio Congres, pe o lungime de undă de 42,34 metri.
De undeva din India până altundeva în India.
Dragii mei compatrioți, vă vorbește Ram Manohar Lohia.
Roy, raportează!
Aceasta este noaptea revoluției.
Niciun semnal, domnule.
Este o noapte în care India va fi pusă la grea încercare.
Nimic.
Noaptea aceasta este noaptea sacrificiului.
În noaptea aceasta luptăm pentru libertate.
În noaptea asta, punem în acțiune sloganul lui Gandhi-ji: „Acționează sau mori!”
În noaptea asta, blocăm drumurile, căile ferate, liniile de telegraf...
Fahad zice
că avem doar 5-10 minute să difuzăm mesajul,
înainte să ne găsească poliția.
Da.
Alungați teama din sufletele voastre!
Această revoluție trebuie să devină bătălia finală pentru libertate.
Noaptea aceasta va hotărî soarta noastră și pe a lor.
Dhar!
În noaptea aceasta, dezrădăcinăm imperiul britanic.
Indiferent cât va dura...
Semnalul provine din cartierul Malabar Hill.
Bine, domnule.
Mergi în Malabar Hill!
Chiar dacă ne vom împiedica, ne vom ridica iarăși și vom lupta.
Chinurile și greutățile îndurate de popor vor fi sursa curajului lor.
Ca un vulcan ce clocotește,
flacăra libertății va mocni pe veci în inimile noastre.
- Spune! - Am detectat semnalul, domnule.
La 45 de grade sud-vest pe strada Ridge, colț cu parcul Kamla Nehru.
Excelent. Începe triangulația!
Independență, respect de sine și guvernare prin propriile forțe.
Iar această cerere răsună...
Usha, lăsăm radioul să transmită și plecăm.
Anunțul va fi difuzat fără să fim prinși.
Dacă vine poliția după ce plecăm și oprește transmisia?
Cum vrei să-i oprești pe polițiști?
O să-i opresc.
Usha, termină cu prostiile! Au arme.
O să încasez glonțul și o să mor.
Dar n-o să le permit să oprească difuzarea cât trăiesc eu.
Aici.
Clădirea Sitara, strada Gibbs.
- Trimiteți poliția! - Bine.
- Gaonkar, strada Gibbs. Rapid. - Am înțeles.
I-am prins.
Ar trebui să pleci, Kaushik.
Nu plec nicăieri.
Va fi o stare de anarhie în toată țara o vreme.
Dar mai bine anarhia decât sclavia.
Această anarhie va începe în orașe căci vor muri de foame, fiindcă cerealele,
legumele și fructele nu vor mai ajunge acolo.
Întrerupeți lanțul de aprovizionare către orașe!
Părăsiți orașele și îndreptați-vă spre sate!
ÎNALTA CURTE DE JUSTIȚIE CALCUTTA
A venit poliția.
Acolo, antena stației! Etajul patru.
Trage dulapul!
Fă anunțul, Lohia-ji!
Cei care preferă să nu se implice în această luptă pentru independență
vor lăsa o cicatrice în istorie.
Lașitatea lor nu va trece neobservată.
Este important ca lumea să fie pregătită acum.
Pentru ca această revoluție să aibă succes,
va fi nevoie de sacrificii.
Mișcare revoluționară întruchipează hotărârea noastră de neclintit.
A venit momentul să demonstrăm că suntem indieni adevărați!
Verificați acolo!
A venit momentul să murim o singură dată în loc să murim în fiecare zi.
Poliția!
Fă anunțul, Lohia-ji!
... până când nu suntem gata să ne dăm viața,
nu putem acorda țării noastre o nouă șansă.
Suntem dispuși să luptăm, să ne dăm viața
și să nu ne predăm niciodată.
Fă anunțul!
Prietenii mei, rupeți cătușele și faceți istorie!
Deschideți ușa!
Opriți trenurile, opriți poșta, opriți telegraful, bruiați telefoanele!
Opriți India!
- Acționează sau mori! - Acționează sau mori!
- Jai Hind! - Jai Hind!
- Opriți India! - Opriți India!
Deschideți ușa!
Trăiască revoluția!
Churchill, părăsește India!
Trăiască revoluția!
- Jai Hind! - Jai Hind!
Haide!
Prinde-l! Hai! Prinde-o!
Prinde-o!
N-ai decât să mă omori,
dar astăzi cântecul nostru se va auzi până la sfârșit!
- Vande Mataram! - Vande Mataram!
Arestați-i!
- Vande Mataram! - Vande Mataram!
Vande Mataram!
Trăiască revoluția!
Acționează sau mori!
Trăiască revoluția!
Vande Mataram!
Nu, dle guvernator. Nu!
Ați permis degenerarea situației în președinția Bengalului.
Dle general,
armata să fie pregătită!
Terminați-i!
Trăiască revoluția!
Spune-ne, unde e Lohia?
Acționează sau mori!
Hai, opriți-i!
Trăiască revoluția!
Spune-ne unde e Lohia, și o să trăiești.
Semnează!
Acționează sau mori!
Jai Hind!
Visul de independență al Indiei a fost năruit.
A fost zdrobit.
Trebuie doar să-mi dai un nume, Ram Manohar Lohia.
Și o să rămâi în viață.
Jai... Hind!
USHA A FOST CONDAMNATĂ LA PATRU ANI ÎN ÎNCHISOAREA YERAVADA DIN POONA.
Dragă Usha,
mă tot întreb cum îți trece timpul în închisoare.
Mă înfior la gândul
că fiica mea, care visa pe vremuri să-și ia zborul cu cocorii siberieni,
este acum închisă într-o cușcă.
Dar, când a venit la mine Lohia-ji, vorbele lui m-au alinat puțin.
Nu ne luptăm cu tiranii doar pentru a ieși victorioși,
ne luptăm cu ei fiindcă sunt tirani.
Lumea nu m-a stimat niciodată atât de mult cum mă stimează acum,
pentru că sunt tatăl fiicei mele.
Mă bucur că m-ai mințit.
Tatăl tău care era sclavul britanicilor a murit.
Acum i-a luat locul un alt tată
care este mândru că te are ca fiică.
Ești perla mea.
Știu că patru ani sunt lungi.
E posibil să te chinuie întrebarea:
„Pentru ce am îndurat atâtea?”
Când vei ieși din închisoare,
s-ar putea să nu te mai recunoască nimeni.
Unii oameni sunt admirați, alții primesc iubire,
iar alții trec neobservați prin paginile istoriei.
Dar să-ți amintești mereu un lucru, Usha:
eroul neproslăvit este mai însemnat decât orice alt erou,
fiindcă eroul neproslăvit este un erou pur
și de netăgăduit în toate sensurile.
Așa cum mica scânteie care aprinde torța revoluției
nu mai rămâne o scânteie, ci devine însăși torța,
așa nici tu nu mai ești o revoluționară,
ești însăși revoluția.
Lupta ta reprezintă aripile
care ne vor ajuta să zburăm spre o Indie independentă.
Jai Hind!
Vande Mataram!
ÎN 1946, USHA A FOST ÎNTÂMPINATĂ DE 20.000 DE OAMENII.
FILMUL E DEDICAT EROILOR NEPROSLĂVIȚI CARE AU MURIT PENTRU LIBERTATE.
LOHIA A FOST ARESTAT ÎN 1944 ȘI TORTURAT BRUTAL
DE ENGLEZI ÎN ÎNCHISOAREA DIN LAHORE FORT.
A CONTINUAT LUPTA PENTRU LIBERTATE DUPĂ CE A IEȘIT DIN ÎNCHISOARE ÎN 1946.
USHA MEHTA, DIN VIAȚA CĂREIA S-A INSPIRAT FILMUL, A PRIMIT
DISTINCȚIA PADMA VIBHUSHAN ÎN 1998. A MURIT ÎN 2000.
NU A INTRAT NICIODATĂ ÎN POLITICĂ.
Aurelia Costache
Cristian Brînză